CELEX: 62015TN0613
Language: ro
Date: 2015-10-30 00:00:00
Title: Cauza T-613/15: Acțiune introdusă la 30 octombrie 2015 – European Dynamics Luxembourg și alții/Agenția Europeană pentru Gestionarea Cooperării Operative la Frontierele Externe ale Statelor Membre ale Uniunii Europene (Frontex)

11.1.2016   
            
            
               RO
            
            
               Jurnalul Oficial al Uniunii Europene
            
            
               C 7/31
            
         Acțiune introdusă la 30 octombrie 2015 – European Dynamics Luxembourg și alții/Agenția Europeană pentru Gestionarea Cooperării Operative la Frontierele Externe ale Statelor Membre ale Uniunii Europene (Frontex)
   (Cauza T-613/15)
   (2016/C 007/42)
   Limba de procedură: greaca
   
      Părțile
   
   
      Reclamante: European Dynamics Luxembourg SA (Luxemburg, Luxemburg), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atena, Grecia), European Dynamics Belgium SA (Bruxelles, Belgia) (reprezentant: M. Sfyri, avocat)
   
      Pârâtă: Agenția Europeană pentru Gestionarea Cooperării Operative la Frontierele Externe ale Statelor Membre ale Uniunii Europene (Frontex)
   
      Concluziile
   
   Reclamantele solicită Tribunalului:
   
               —
            
            
               anularea anunțului de participare nr. 2015/S 162-295659 al Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene, publicat în Jurnalul Oficial al UE nr. S 162din 22 august 2015;
            
         
               —
            
            
               obligarea Frontex la repararea prejudiciului suferit de reclamante ca urmare a pierderii unei șanse de a încheia contractul pentru care a existat o procedură concurențială, prejudiciu pe care îl evaluează ex aequo et bono la optzeci și cinci de mii (85 000) de euro plus dobânzi de la data pronunțării hotărârii care va urma în cauză sau la orice altă sumă stabilită de Tribunal și
            
         
               —
            
            
               obligarea Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene la suportarea tuturor cheltuielilor de judecată ale reclamantelor.
            
         
      Motivele și principalele argumente
   
   În susținerea acțiunii, reclamantele arată că anunțul de participare atacat trebuie anulat, conform articolului 263 TFUE, în măsura în care este contrar principiilor proporționalității și nediscriminării care guvernează contractele de achiziții publice și în măsura în care încalcă articolul 102 alineatul (1) din Regulamentul financiar nr. 966/2012 (1) și articolul 146 alineatul (1) și articolul 147 din Regulamentul delegat nr. 1268/2012 (2).
   
      (1)  
   
               —
            
            
               Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, p. 1).
            
         
      (2)  
   
               —
            
            
               Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (JO L 362, p. 1).